„ Lottuappið “ er smáforrit í eigu Leikhópsins Lottu , kt. 470507-1360 ( hér eftir „ leikhópurinn “ , „ við “ eða „ Lotta “ ) . Í smáforritinu býðst notanda að gerasta áskrifandi að barnvænni afþreyingu sem streymt er í gegnum internetið í farsíma eða önnur nettengd tæki . Með því að gerast áskrifandi fær notandinn aðgang að tónlist , leikritum , textum og myndum í eigu leikhópsins , í allt að þremur snjalltækjum í einu . Með því að hlaða niður smáforritinu „ Lottuappið “ og skrá sig þar sem áskrifandi og staðfesta að viðkomandi hafi kynnt sér , skilið og samþykkt neðangreinda skilmála og persónuverndarstefnu „ Lottuappsins “ hefur viðkomandi undirgengst skilmála Leikhópsins Lottu , kt. 470507-1360 , Víðigrund 15 , 200 Kópavogi . Notandi skal kynna sér neðangreinda skilmála áður en stofnaður er aðgangur og er samþykkt skilmálanna forsenda þess að notandi megi nota smáforritið . Óski notandi eftir hliðræðu afriti af skilmálum þessum skal notandi koma slíkri beiðni á framfæri við leikhópinn . 1 . Skilyrði Til þess að geta gerst áskrifandi að Lottuappinu að lokinni uppsetningu smáforritsins , að undanskildri þó skráningu í prufuáskrift eða notkun inneignarkóða sbr. gr. 3 og 5 í skilmálum þessum , verður notandi að uppfylla eftirfarandi skilyrði : vera a.m.k. 18 ára / fjárráða . skrá réttar tengiliðaupplýsingar um sig og skrá greiðsluupplýsingar í á greiðslusíðu greiðsluhirðis Lottu sem er aðgengileg frá vef Lottu . nota nettengt tæki sem uppfyllir þær tæknilegu kröfur sem Lottuappið setur . Áskrifandi má einungis nýta sér þjónustuna til einkanota en ekki hafa af henni atvinnu eða selja hana áfram . Lottuappið býður upp á stafræna áskriftarþjónustu til handa áskrifendum sínum . Með áskrift að Lottuappinu getur notandi streymt tónlist , leikritum í hljóð - og myndformi sem og karaoke útgáfu af áðurnefndri tónlist á farsíma eða í öðrum nettengdum Android og / eða iOS snjalltækjum . Með áskrift að Lottuappinu hefur notandi tök á að skrá allt að þrjú nettengd snjalltæki samtímis . Leikhópurinn mun eftir fremstu getu tilkynna á samfélagsmiðlum eða notendum með tölvupósti eða tilkynningu í gegnum smáforritið um væntanlegar breytingar eða viðbætur í Lottuappinu . Leikhópurinn áskilur sér sem eigandi alls efnis innan forritsins rétt til þess að fjarlægja og / eða bæta við efni hvenær sem er án þess að tilkynna notendum sérstaklega þar að lútandi . Við fyrstu skráningu í Lottuappinu , og eftir atvikum í öðrum tilvikum , býðst notanda að skrá sig í s.k. „ prufuáskrift “ að þjónustunni án endurgjalds . Slík prufuáskriftgildir í fjórtán daga frá skráningu ( „ prufutímabil “ ) og er henni ætlað að gera notendum kleift að prófa þjónustuna . Hver notandi getur einungis nýtt sér prufuáskrift einu sinni nema leikhópurinn heimili sérstaklega annað . Notandi sem skráir sig í prufuáskrift skal uppfylla sömu skilyrði og tilgreind eru um áskrifendur í gr. 1 . Í skilmálum þessum , að undanskildum gr. 1.1 . c ) . Leikhópurinn áskilur sér rétt til að hafa samband við notendur sem skrá sig í prufuáskrift á meðan á prufutímabili stendur , nema notandi hafi andmælt sérstalega slíkum samskiptum við skráningu . Leikhópurinn áskilur sér rétt til að grípa til nauðsynlegra ráðstafana í því skyni að koma í veg fyrir misnotkun á prufuáskrift og / eða ef um brot á skilmálunum er að ræða , með því að rifta eða binda enda á prufuáskrift . 4 . Verð og greiðslur Áskriftir eru greiddar fyrirfram mánaðarlega eða árlega þar til áskriftinni er sagt upp . Að því er varðar tímasetningar mánaðarlegra greiðslna , verður þú krafin / n um greiðslu á þrjátíu daga fresti , frá og með þeim degi sem þú virkjar áskriftina . Að því er varðar tímasetningar árlegra greiðslna , verður þú krafin / n um greiðslu á árs fresti , frá og með þeim degi sem þú virkjar áskriftina . Í sumum tilfellum getur dagsetning greiðslukröfunnar breyst , til dæmis ef ekki reynist mögulegt að staðfesta gildistíma valinnar greiðsluaðferðar t.d. greiðslukortaupplýsingar . Almennar upplýsingar um verð má finna í appinu og á vefsíðu Lottu . Greiðslur fara fram á öruggu vefsvæði greiðsluhirðis Lottuappsins , með kredit - / debetkorti eða annarri greiðsluaðferð sem leikhópurinn upplýsir um hverju sinni . Lottuappið áskilur sér rétt til þess , á hverjum tíma og upp á sitt eindæmi , að hafna tilteknum tegundum greiðslukorta . Lottuappið getur einnig synjað um eða hafnað greiðslukortum sem ekki eru gefin út á Íslandi . Kostnaður vegna gagnaflutnings eða gjalda sem veitandi net - eða fjarskiptaþjónustu notandans kann að gjaldfæra fyrir er leikhópnum óviðkomandi . Komi til vanskila eða greiðsludráttar á greiðslum áskilur Lotta sér rétt til þess að loka á aðgang notanda að Lottuappinu tímabundið eða varanlega . 5 . Inneignarkóði Handhafi inneignarkóða / gjafakorts veitir viðkomandi fullan aðgang að þjónustunni í samræmi við gildistíma viðkomandi gjafakorts . Þegar gildistími áskriftarinnar rennur út mun aðgangi að þjónustunni sjálfkrafa verða lokað nema þú skráir þig sem áskrifandi eða innleysir nýtt gjafakort . Þegar þú skráir þig sem áskrifanda í Lottuappinu með því að nota gjafakort gengur þú að og samþykkir skilmálana með sama hætti og áskrifandi gerir , að undanskildum ákvæðum um greiðslur sem kveðið er á um í þessum skilmálum . 6 . Hugverkaréttur Öll auðkenni , vörumerki , viðskiptaheiti , slagorð , og annað það efni , sem stafar frá Leikhópnum Lottu og kemur fram í smáforritinu er eign leikhópsins . Notanda er óheimilt að afrita , fjölfalda , birta , dreifa eða nota nokkurt slíkra merkja án þess að fá til þess skriflegt leyfi fyrirfram frá leikhópnum . Nema við samþykkjum það sérstaklega með skriflegum hætti má ekki nota eða nýta neitt efni , á neinn annan hátt en sem hluta af þjónustunni sem þér er veitt samkvæmt skilmálum þessum . Það efni sem þér er aðgengilegt í gegnum þjónustuna getur tekið breytingum . Þú staðfestir , ábyrgist og samþykkir að þú , eða hver annar sem þú veitir aðgang að þjónustunni í gegnum reikninginn þinn , muni ekki afrita , endurgera , tvöfalda , breyta , skapa afleidd verk , birta , gefa út , dreifa , miðla , útvarpa , senda út , selja , leigja , lána , framselja , dreifa eða á annan hátt nýta í nokkrum tilgangi ( í atvinnuskyni eða öðru ) nokkuð efni og / eða annað í smáforritinu í heild til þriðja aðila ( þar með er talin , án takmarkana , birting og dreifing efnisins á vefsíðu þriðja aðila ) án þess að skýrt skriflegt fyrirfram gefið leyfi Leikhópsins Lottu liggi fyrir eða að slíkt sé sérstaklega heimilað á grundvelli gildandi ófrávíkjanlegra laga . Um leið og notandi hefur skráð sig sem áskrifanda mun áskriftin þín að Lottuappinu halda áfram frá mánuði til mánaðar þangað til henni er sagt upp af þér eða Lottu . Þar til þú segir upp áskriftinni þinni veitir þú okkur því heimild til þess að krefja þig um áskriftargjald næsta mánaðar í samræmi við skilmálana og samkvæmt þeirri greiðsluaðferð sem þú hefur valið og skráð þegar þú skráðir þig fyrir áskrift af Lottuappinu , eða samkvæmt síðari fyrirmælum þínum til okkar . Til þess að segja upp þjónustunni áður en nýjum mánuði er bætt við áskriftartímabilið þitt verður þú að segja upp þjónustunni eigi síðar en daginn áður en nýr áskriftarmánuður hefst ; að öðrum kosti mun áskriftin gilda og vera gjaldfærð hjá þér fyrir mánuð í viðbót áður en henni er lokað . Til þess að segja upp áskrift farðu vinsamlegast á heimasíðuna www.leikhopurinnlotta.is / appid og skráðu þig inn . Smelltu á „ Lottuappið “ og svo „ Áskriftin mín “ . Þar velur þú valkostinn „ Segja upp áskriftinni “ og fylgir leiðbeiningunum þar . Lotta áskilur sér rétt til þess að segja upp eða takmarka notkun þína á þjónustunni þegar í stað ef Lotta hefur ástæðu til þess að ætla að þú ( eða einhver sem þú hefur veitt aðgang að þjónustunni ) hafir brotið gegn skilmálunum eða gildandi lögum , reglum og reglugerðum . Þetta á einnig við ef þú á annan hátt notar þjónustuna á sviksamlegan hátt eða á þann veg að það geti valdið Lottu eða þriðja aðila tjóni . 8 . Réttindi og skyldur Leikhópsins Lottu Sem hluti af því að veita þjónustuna kann Lotta að hafa samband við þig gegnum síma , með smáskilaboðum , myndskilaboðum , tölvupósti eða beint í gegnum þjónustuna í þeim tilgangi að veita upplýsingar varðandi virkni og um efni innan forritsins . Þar sem við á , kann Lotta einnig að hafa samband við þig , nema þú hafir frábeðið þér slík samskipti , í gegnum síma , með smáskilaboðum , myndskilaboðum , tölvupósti eða beint í gegnum þjónustuna varðandi kynningar eða svipaða starfsemi , vörur og viðburði sem tengjast þjónustunni . Öll samskipti á milli Lottu og áskrifandans skulu vera í samræmi við persónuverndarstefnu Lottuappsins . Lottuappið er ekki ábyrgt fyrir truflunum á farsímanetum eða á þjónustu netþjónustuaðila . Leikhópurinn ábyrgistekki að þjónustan verði ávallt bilana - eða hnökralaus . Ef upp koma bilanir eða truflanir sem hafa áhrif á þjónustuna skal Lottuappið fá tækifæri til þess að lagfæra þær án þess að það teljist vera brot á skilmálunum . Leikhópurinn hefur einnig rétt , innan skynsamlegra marka , til þess að loka þjónustunni , t.d. vegna uppfærslna eða viðhalds . Lottuappið hefur rétt , að öllu eða nokkru leyti , til þess að framselja réttindi sín og skyldur samkvæmt skilmálunum til þriðja aðila . Lottuappið hefur einnig rétt til þess að ráða undirverktaka til þess að sinna skyldum sínum samkvæmt skilmálunum . Slíkar breytingar , sem kunna að hafa áhrif á vinnslu persónuupplýsinga þinna , skulu eiga sér stað í samræmi við persónuverndarstefnu Lottuappsins . Lottuappið getur upp á sitt eindæmi gert breytingar á skilmálunum . Þegar Lottuappið gerir verulegar breytingar á skilmálunum þannig að það hafi skaðleg áhrif á þig mun þér verða greint frá slíku t.d. með því að birta tilkynningu innan þjónustunnar eða með því að senda þér tölvupóst , smáskilaboð eða tilkynningu í gegnum þjónustuna ekki seinna en þrjátíu ( 30 ) dögum áður en breytingarnar taka gildi . Í sumum tilvikum munum við óska eftir skýru samþykki frá þér og í sumum tilvikum munum við tilkynna þér með fyrirvara um slíkar breytingar og mun áframhaldandi notkun þín á þjónustunni þá fela í sér samþykki þitt á breytingunum . Þess vegna er mikilvægt að þú lesir vandlega tilkynningar og skilaboð frá okkur . Ef þú á einhverjum tíma óskar eftir því að hætta notkun þjónustu okkar vegna slíkra uppfærslna eða breytinga á skilmálunum er þér heimilt að segja upp áskriftinni hvenær sem er með því að fylgja fyrirmælunum sem fram koma í 7. grein notendaskilmála þessara . Áskrifanda er heimilt að streyma efni Lottu til einkanota einvörðungu og ekki í atvinnuskyni . Notendur þjónustunnar mega t.d. ekki spila efni úr Lottuappi fyrir áheyrendur opinberlega . Aðgangsupplýsingar þínar ( þ.m.t. en ekki takmarkað við innskráningarupplýsingar ) eru einkaupplýsingar og óheimilt er að miðla þeim til annarra . Áskrifandi samþykkir að sniðganga ekki eða reyna að sniðganga þær tæknilegu takmarkanir eða aðrar takmarkanir sem til staðar eru til þess að koma í veg fyrir afritun efnis í þjónustunni og að afrita ekki , hvorki að öllu leyti eða að hluta , tónlist , leiksýningar , texta eða annað efni forritsins , jafnvel ekki til eigin nota , nema og að því marki sem slíkt er heimilt samkvæmt ófrávíkjanlegum lögum . Þú viðurkennir og samþykkir að aðgengi og notkun þín á forritinu skuli vera í samræmi við skilmálana . Þú viðurkennir og samþykkir jafnframt hið sama varðandi alla þá sem þú veitir aðgang að forritinu í gegnum reikninginn þinn . Þér er aðeins heimilt að veita öðrum notenda aðgang í samræmi við skilmálana , sjá grein 2.1 . Þú ert ábyrg / ur fyrir því að tryggja að upplýsingar , sem veittar eru við stofnun reiknings , séu réttar og að hvers kyns persónuupplýsingar , sem veittar eru Lottu , svo sem tölvupóstfang þitt , séu réttar . Þú er ábyrg / ur fyrir því að láta Lottu vita um hvers kyns breytingar á hinum veittu upplýsingum , sér í lagi tölvupóstfangi þínu . Þú ert ábyrg / ur fyrir því að halda forræði yfir reikningi þínum , fyrir því að koma í veg fyrir óviðkomandi aðgang að þjónustunni og samþykkir að gefa engum öðrum upp aðgangsorðið þitt eða aðrar persónuupplýsingar tengdar við reikning þinn svo lengi sem þú ert áskrifandi að þjónustunni . Áskrifandinn hefur engan rétt til þess að framselja réttindi sín og skyldur samkvæmt skilmálunum nema áskrifandinn hafi fengið skriflega heimild Lottu til þess . Áskrifandinn skal ekki nota þjónustuna á neinn þann hátt sem veldur eða er líklegur til þess að valda því að þjónustan verði fyrir truflunum , tjóni eða skerðist að nokkru leyti . Þú skilur að þú , en ekki Lotta , berð ábyrgð á öllum rafrænum samskiptum og efni sem sent er úr tækinu þínu til Lottu og að þú verður að nota þjónustuna , tækið þitt og vefsvæðið okkar og hvern þann vettvang , sem Lotta lætur í té bæði innan sem utan þjónustunnar , á viðeigandi hátt og í löglegum tilgangi einvörðungu . Þar af leiðandi samþykkir þú að nota forritið ekki í nokkrum sviksamlegum tilgangi eða í tengslum við glæpsamlegt athæfi eða aðra brotastarfsemi , eða að senda , nota eða endurnota nokkurt efni sem tilheyrir þér ekki eða er ólöglegt , særandi ( þar með talið en ekki einskorðað við efni sem er kynferðislega opinskátt eða sem ýtir undir kynþáttahyggju , hatur eða líkamsmeiðingar ) , blekkjandi , villandi , svívirðandi , ósiðlegt , áreitandi , niðrandi , ærumeiðandi , dónalegt , klámfengið , eða brýtur gegn höfundarrétti , vörumerki , trúnaði , friðhelgi eða öðrum upplýsingum sem á er einkaréttur , einkaleyfisrétti , ellegar skaðar þriðju aðila að öðru leyti . Ef þjónustan eða einstakir hlutar hennar reynast ófullnægjandi eða gallaðir ert þú hvattur / hvött til þess að hafa samband við Lottu með því að nota viðeigandi form á heimasíðu Lottu , með því að senda tölvupóst úr tölvupóstfanginu sem skráð er á reikninginn þinn eða með því að hafa samband við Lottu gegnum samfélagsmiðla og leggja fram kvörtun þína . 10 . Fyrirspurnir eða ábendingar Til þess að hafa samband við okkur eða þjónustudeild okkar , vinsamlegast sendu tölvupóst á netfangið leikhopurinnlotta@gmail.is . Um skilmála þessa gilda íslensk lög . Komi upp ágreiningur á milli Leikhópsins Lottu og áskrifandans , skulu aðilar byrja á því að reyna að útkljá ágreininginn með samkomulagi . Að öðrum kosti skal leysa ágreininginn fyrir íslenskum dómstólum . Ef þú ert óánægð / ur með þjónustuna , efnið sem hún veitir aðgang að , eða með skilmálana er eina mögulega lausn þín sú að segja upp áskrift að þjónustunni . Skilmálar þessir gilda frá og með útgáfudegi sem tilgreindur er hér neðst .